جمهورباشقانی رجب طیب اردوغان، میلیاردلارجا اینسانین اومود باغلادیغی اولوسلارآراسی سیستمین چاتلادیغینی سؤیله‌دی.
اردوغان، ایستانبول دولماباخچا سارایین‌دا دوزنلنن، ۴.جو اولوسلارآراسی یوکسک محکمه‌لر ذیروه‌سی آخشام یئمیین‌ده، دونیانین مختلیف اؤلکه‌لرین‌دن ایستانبولا ذیروه اوچون گلن قوناقلارا دانیشدی.
اردوغان، عدالتین بوتون بشریتین اورتاق دگری و طلبی اولدوغونو قید ائتدی.
یئر اوزون‌ده ظلم، حاقسیزلیق و گؤز یاشینین دورمادیغینی وورغولایان اردوغان، "بشریت بوسنادا، میانماردا، سوریه‌ده ۱۰ مینلرین، یوز مینلرین، میلیونلارین وحشیجه‌سینه قتله یئتیریلمه‌سینه مانع اولاممیرسا، یئر اوزون‌ده نئجه عدالت‌دن دانیشماق اولار؟" ایفاده‌لرینی ایشلتدی.
"باتی توپلوملارینین زیبیل‌لییه آتاراق اسراف ائتدیگی یئمکلر، آفریقاداکی بوتون آجلاری دویوراجاق سویه‌یه چاتیبسا، بورادا هانسی عدالت‌دن سؤز ائدیله‌بیلر؟" دئیه‌ن اردوغان، "یالنیز اؤز گوونلیک و ریفاهی اوچون مظلوملارا، علیللره قاپیلارینی باغلایان اؤلکه‌لرین گلیشمیش صیفتینی داشیدیقلاری بیر دونیادا هانسی بیریمیز اؤزوموزو عدالت دایره‌سی ایچین‌ده حس ائده‌بیلیریک؟شکلینده دانیشدی.
اردوغان، بیرلشمیش میللتلر باشدا اولماقلا دونیادا مقصدی بشریتین بوتونلوکله گوونلیک و ریفاهینی تامین ائتمک اولان بیر چوخ قورومون، بو ایستیقامت‌ده ایمضالانمیش بیر چوخ اولوسلارآراسی سندین اولدوغونو خاطیرلاتدی.
اردوغان، "تأسفله قید ائتمک مجبوریتینده‌یه‌م کی بو قوروملار، بو سندلر نظرده توتولدوغو شکیل‌ده ایشله‌میر. میلیاردلارجا اینسانین اومود باغلادیغی اولوسلارآراسی سیستم، سؤزون اصل معناسین‌دا چاتیرداییر" دئدی.
اردوغان، تورکیه اولاراق، هر فورصت‌ده بیرلشمیش مللتلرده اؤزللیکیه ده گوونلیک شوراسین‌دا اصلاحاتا احتیاج دویولدوغونو سؤیلدیکلرینی خاطیرلاتدی.
اردوغان، "دونیا ۵دن بؤیوک‌دور دئیه فورموله ائتدییمیز بو چاغریمیزین اساسین‌دا عدالت طلبی وار. دونیاداکی ۱۹۳ اؤلکه‌نین قدرینین یالنیز ۵ اؤلکه‌یه، حتی بیر اؤلکه‌یه باغلی اولماسی ان بؤیوک عدالت‌سیزلیک‌دیر. بونون اوچون بیز سیستمین یئنی‌دن قورولماسینی ایستییریک" دئدی.
